שיחת ויקיפדיה:מפגשים/מפגש קיץ 2009

message: מי יקבע עניינים הקשורים בכלל הקהילה? האם הקהילה צריכה לקבוע בהצבעה דמוקרטית, כמקובל במחוזותנו או האם מישהו ביוזמתו האישית יקבע לנו את עניינו המשותפים? דרור אבי הציע להיפגש ב-14 באוגוסט ואף טרח למצוא מקום ראוי לכך. הוא עשה כן בלי להתייעץ עם הקהילה, אלא קבע את זה על דעת עצמו בלבד. יתרה מכך, כשביקשתי לשתף את הקהילה בבחירת התאריך, פתח דרור אבי במלחמת עריכה תוך כדי שהוא מוחק את פרק ההצבעה מדף המפגש והמשיך במסע שחזורים כשניסיתי להחזיר את ההצבעה שתתן לכל חברי הקהילה לקבוע את יום המפגש. זהו מעשה פסול מאין כמוהו. לא רק שדרור אבי מנסה לנהוג בוויקיפדיה כבתוך ממלכתו שלו וקובע תאריך מפגש כללי שאמור להתאים לוויקיפדים רבים ומסתפק באמרות סתומות בנוסח של: "מי שלא יכול שלא יגיע", הוא גם מונע מהקהילה את אופציית הבחירה. מעשים אלה פסולים ביותר. לקהילה זכות לקבוע בעניינים הקשורים בה באופן דמוקרטי. 
דומה הדבר למדיניות חדשה. יבוא ויקיפד רב מוניטין ובעל רקורד מרשים ויכתוב דף מדיניות חדש על דעת עצמו ללא דיון במזנון, ללא הצבעה בפרלמנט רק כי לדעתו המדיניות נכונה וראויה ואחר כך ימנע כל דיון בסוגיה זו. האם זאת הדרך הראויה לפעול? האם תמו ימיה הדמוקרטיים של ויקי? זהו, אין קהילה, יש מלך דרור אבי הראשון? היתכן דבר כזה? לא רק זה, אלא מנע דיון אפשרי בסוגיה זו בדף הבירורים. האם זאת התנהגות ראויה? גם יקבע וגם ימנע דיון? לזה הגענו אחרי 6 שנות פעילות? 
יש לחזור למה שמקובל, לתת לקהילה אפשרות לקיים דיון סביר ולא לקבוע על דעתו של ויקיפד יחיד עניינים הקשורים לכלל הקהילה. גילגמש • שיחה • ביקרת כבר במיזם היובל? 21:02, 3 באוגוסט 2009 (IDT)
replies: text: אני מסכים שצריך קודם למצוא את התאריך שנח לכלל הויקיפדים, ורק לאחר מכן למצוא אכסניה שתארח אותנו בתאריך זה. עם זאת אני לא מסכים עם מסע הצלב ההדדי שפתחתם אחד נגד השני. התבגרו. נינצ'ה - שיחה  (הזהרו מחיקויים!) 21:06, 3 באוגוסט 2009 (IDT)
replies: text: :חלילה מסע צלב. אני רק רוצה לקיים דיון על התאריך, לא יותר מזה. אני אוהב ומכבד את דרור והוא יודע את זה. אבל למה שהוא יקבע לכולם מתי נפגשים? זה לא תקין. גילגמש • שיחה • ביקרת כבר במיזם היובל? 21:10, 3 באוגוסט 2009 (IDT)
replies: text: :: כפי שכבר כתבתי, ניסיונו של גלגמש לקיים מפגש הקיץ נכשל. אחד הוויקיפדים טרח, תיאם אולם, ופנה אלי שאציע מפגש בתאריך בו תואם האולם. זה מה יש - מיקום ותאריך. למה הדבר דומה - לסיור אלף מילים, אליו באים ויקיפדים רבים, והוא תלוי במועד אחד בלבד - מתי שלמדריך נוח. וכך תמרה או מיכאלי קובעים לכולם מתי יהיה סיור. ואני חוזר ושואל - מי יקבע עניינים הקשורים לכלל הקהילה? האם גלגמש לבדו? אם תהיה הענות - יהיה מפגש באולם וב-14 באוגוסט. לא תהיה היענות - לא יהיה מפגש. הקהילה תצביע ותקבע אם יתקיים. אבל להזיז את התאריך או האולם אי אפשר בלא אולם חלופי (ולא - לא מדובר בבאולינג, פינטבול או פיקניק, אלא מפגש חברתי באולם, אותו שלל גלגמש קודם לכן). לא אני בחרתי את התאריך ולא אני מצאתי את האולם. אבל אני מכבד את המשתמש שעשה זאת, ואני פניתי את יומני ואגיע. ואפילו אתנדב לדאוג לארגון הכיבוד. ניסיונות לרמוס ויקיפדים אחרים, להתעלם מהטרחה שלהם, רק משום שלאחד זה לא נוח והוא לא יכול להגיע - זה רמיסת הקהילה. ואין שום מניעה לקיים מפגש נוסף בסוכות. ושם לשחק באולינג. אגב - ניסיון לקשור מפגשים עם מיזם היובל הוא ניסיון כושל, שכן אם נמתין לערך ה-100,000 נצטרך להמתין עד אמצע דצמבר לפחות.  דרור - שיחה 21:22, 3 באוגוסט 2009 (IDT)
replies: text: :::אני משוכנע שלדרור היו רק כוונות טובות אבל הבעיה היא שמפגש קיץ של כלל הויקיפדים לא דומה לטיול אלף מילים (שגם מאורגן על ידו) שהוא משהו יותר קטן ופרטי. כאן מדובר על מפגש גדול ומסורתי. דרור היה צריך להתייעץ קודם עם הקהילה ולנסות למצוא תאריך שיהיה מקובל על אחוז גדול ככל האפשר מהאנשים. לאחר שזה היה נעשה ניתן היה להתקדם לשלבים הבאים. יורי - שיחה 21:25, 3 באוגוסט 2009 (IDT)
replies: text: ::::הניסיון להאשים אותי במניעים אישיים הוא לא תקין. אין לי שום מניע אישי. אני רק רוצה שהקהילה תקבע בעצמה את תאריך מפגשיה ושהעניין לא יעשה על ידי משתמש אחד ויחיד. גילגמש • שיחה • ביקרת כבר במיזם היובל? 21:27, 3 באוגוסט 2009 (IDT)
replies: text: ::::: יורי - לא הבנת את המצב. הוצג בפני מצב נתון - יש אולם בתאריך X. עכשיו על הקהילה להצביע (בהגעה או אי הגעה) - יש מפגש או אין. מי שרוצה להציע תאריך חלופי, מפגש חלופי, ואף נהלים חלופיים הדבר ניתן, וגם לקבוע חוקים חלקים בפרלמנט. אבל זה לא רלוונטי לשאלה דנא: האם יהיה מפגש ברמת השרון ב-14 באוגוסט או לא.

text: ::::: גילגמש - ניסית. לא הצלחת. תן לאחרים לנסות. אגב - אני רק הפירסומאי. לא היוזם ולא המתכנן. והמתקפה האישית שלך עם ביטויים כמו "המלך דרור" מעידים על זה שכל מניעך הם אישיים. דרור - שיחה 21:30, 3 באוגוסט 2009 (IDT)
replies: text: ::::::הבנתי. בכל מקרה המסקנה מכל הסיפור הזה הוא שצריך לתכנן את כל הדברים האלה מראש (חודשיים לפני?), להגיע לתאריך מוסכם ואז לדבוק איזה אולמות אפשר למצוא בתאריך הזה. בכל מקרה, ברגע שיש מפגש קיץ אחד לא סביר שמפגש נוסף יצא לפועל לכן כדי לעשות הכל בשיתוף פעולה. יורי - שיחה 21:42, 3 באוגוסט 2009 (IDT)

text: תגידו לי, חסרים לכם נושאים לריב עליהם? די. נמאס לי לראות את המריבות ה-@#$%! בכל פינה בויקיפדיה. • עודד (Damzow) • שיחה • יש לך משנה ויקיפדית? 09:08, 5 באוגוסט 2009 (IDT)
thread_title:  היש לנו קהילה? 

message: שלום, אני ניסיתי במשך זמן רב להשיג אולם לצורך המפגש - אולם מסיבות שונות לא הצלחתי לקבל אולם + תאריך מובטח. סוף סוף הועמד לרשותי האולם, והודעתי על כך לדרור. לא היתה כאן כל כוונה רעה שלו , הוא פשוט פרסם את דבר המפגש. אגב - כאשר ויקיפדים אחרים שלא אנקוב בשמם יזמו בעצמם מפגש בבתיהם, הם (כמובן!) קבעו תאריך ושעה, והזמינו את מי שחפצו בכך.
משום שהאולם גדול, ממוזג, נוח להגעה אליו, ומגרש חניה גדול לידו, חשבתי שיהיה  נחמד לקיים מפגש הרחק מהחום הכבד והלחות הלא נעימה ששוררת בפארק הירקון שם התקיימו שני המפגשים הגדולים בהם השתתפתי בעבר.
אם כתוצאה מהיוזמה שלי נפתחה התגוששות בין דרור לגילגמש אני רק מצר על כך - ודאי שזו לא היתה הכוונה.
להשיג אולם ללא תשלום, זו משימה כמעט בלתי אפשרית, אלא אולי למרצה באוניברסיטה... 
אני מקווה שהמפגש יהיה מוצלח ושיבואו כל מי שפנוי באותו יום. Yoavd - שיחה 08:42, 5 באוגוסט 2009 (IDT)
replies: text: יואב, כל הכבוד על היוזמה. בתור מי שאירגן את מיקום המפגש הקודם, אני יודע שזה כרוך בלא מעט מאמצי ארגון ותיאום, וכל מי שלוקח על עצמו משימה כזאת צריך לבוא על הברכה ולהיות ראוי להערכה, במקום שינסו לרפות את ידיו ולגרום לו להצטער על כך. למרות שאני כנראה לא אוכל להשתתף במפגש הקרוב, וזה חבל לי מאוד במישור האישי, אני חושב שהמהומה שנוצרה הייתה מיותרת לגמרי, ואני עצמי מסרב לקחת בה כל חלק. שוב, קבל ח"ח ותהנו במפגש! Lostam - שיחה 09:11, 5 באוגוסט 2009 (IDT)
replies: text: :אני מעריך את היוזמה ומשוכנע שזה מאוד לא קל למצוא מיקום אבל מיקום היא לא הסוגייה היחידה שצריך לתת עליה את הדעת. אם ברצונכם לארגן מפגש חברים בביתו של מי מכם או באולם ממוזג אז אין בכלל צורך בדיון. ארגנו מיקום והזמינו את מי שאתם רואים לנכון. אם רוצים לארגן מפגש לכלל קהילת הויקיפדים, אז יש להתחשב גם בנגישות המקום לבאים מרחוק ובתאריך שיתאים לרוב המשתתפים הפוטנציאלים. ומעל הכל - להודיע שיש מפגש מתוכנן.  אמיר. כבר ביקרת היום בפורטל להט"ב ?! 03:09, 8 באוגוסט 2009 (IDT)
thread_title:  תיאום המפגש 

message: האם אנחנו צריכים אולם בשביל 13 איש? אני מתנדב לארח את המפגש במאחורה של הואן שלי. תומר א. - שיחה 16:15, 12 באוגוסט 2009 (IDT)
replies: text: זה נשמע קצת סליזי. עידו • שיחה 16:22, 12 באוגוסט 2009 (IDT)
replies: text: :אם לשפוט על פי הניסיון של המפגש הקודם, הרי שבפועל יגיעו גם לא מעט ויקיפדים שלא ציינו שהם מגיעים. Lostam - שיחה 16:57, 12 באוגוסט 2009 (IDT)
replies: text: ::ובכל זאת 13 זה מעט בכל סטנדרטים. אנחנו יומיים לפני המפגש וההיענות על הפרצוף, אולי צריך התראה יותר זמן מראש... נראה לי שצריך לחשוב על אפשרות לבטל, או אפילו רק לדחות בשבוע-שבועיים. אם זה 13 אנשים באמת לא צריך אולם. סתם עומר • שיחה 20:38, 12 באוגוסט 2009 (IDT)
replies: text: :::לדעתי, לא יבואו. ההתרעה היתה קצרה מאוד והמיקום קשה להגעה. מפגשי ויקי יש לקיים במקומות מרכזיים שיש אליהם גישה נוחה. גילגמש • שיחה • ביקרת כבר במיזם היובל? 20:39, 12 באוגוסט 2009 (IDT)
replies: text: ::::לאור התגובה של Lostam המאחורה של הואן שלי כבר לא פנוי, ככה שאם מחליטים לוותר על האולם צריך למצוא מקום אחר. תומר א. - שיחה 20:40, 12 באוגוסט 2009 (IDT)
thread_title: 13 איש באולם